ஒரு காரியத்திற்காக நீண்ட காலம் காத்திருந்து, அந்தக்காரியம் நடவாமல் போவதால் ஏற்படும் ஏமாற்றம், சோர்வு இவைகளை இலவு காத்தக் கிளிக்கு ஒப்பிட்டு பேசுவர்...இலவம் (பஞ்சு) காயானது மற்ற காய்களைப்போல பழுமாகிக் கீழே விழாது!! காயாகவே மரத்திலேயே முற்றிக்கடைசியில் வெடித்துச் சிதறி இனப்பெருக்கம் செய்யும்...இது தெரியாமல் ஒரு கிளி ஓர் இலவம்காயைக்கண்டு அது செந்நிறமாகப் பழுக்கும்போது கொத்தித் தின்னலாம் என்றெண்ணி அந்தக் காயையே கவனித்துக்கொண்டு காத்திருந்ததாம்...ஆனால் அந்தக்காய் தன் இயல்புப்படி முற்றி  திடீரென்று ஒருநாள் வெடித்துச் சிதறிவிட்டதாம்...ஏமாந்த அந்தக்கிளி பெருந்துயருற்றதாம்...இதைப்போலவே நடக்காத ஒரு காரியத்திற்காக காத்திருப்பவர்களை இலவு காத்தக் கிளியாகக் காத்துக்கொண்டிருக்கிறார் என்று குறிப்பிடுவர்... சுந்தரேசன் பெரும் செல்வந்தரான தன் தாய்மாமன் தனக்கும் ஏதாவது சொத்து எழுதிவைப்பார் என்று இலவு காத்தக் கிளியாகக் காத்துக்கொண்டிருக்கிறார்...அனால் அவரோ எல்லாவற்றையும் தன் பிள்ளைகளுக்கே கொடுத்துவிடப்போகிறார், நீங்களே பார்க்கப் போகிறீர்கள்!  ஓர் இந்தியக் காய்கறி வகை புறமொழிச்சொல்...வட இந்தியப் பெயர்...வட இந்தியாவிலும், பாகிஸ்தான், நேபாளம் போன்ற தெற்காசிய நாடுகளிலும் பிரபலமான ஒரு காய்கறிவகை...தமிழ் நாட்டிலும் ஆங்காங்கே பெரிய நகரங்களில் கிடைக்கிறது...கொடி வகையைச் சேர்ந்தது...இந்திய நாட்டுத் தாவரமான இதை நட்ட எழுபது நாட்களிலேயே காய்களைத் தரும்...பச்சை நிறத்தில் சிறு பந்து வடிவில் காய்கள் இருக்கும்...இதன் விதைகளையும் வறுத்து உண்பர்...காயும் பல விதங்களில் சமைத்து உண்ணப்படுகிறது...தமிழ் நாட்டுச் சமையலில் கறியமுது, கூட்டமுது செய்யப் பயனாகிறது... இளம் வயதினர் படும் பாலியற் சுயதொல்லைகள் புறமொழிச்சொல்-வடமொழி--யுவ+அவஸ்த2--யுவாவஸ்தை...இளைஞர்கள், இளம்பெண்கள்  பருவக்காலத்தில் பாலியல் உணர்ச்சிகளால் அவர்களுக்கு அவர்களே படும் இயற்கையானத் தொல்லைகள்.